На основу члана 26. став 1. тачке 6 Одлуке о месним заједницама на територији Општине Владичин Хан (''Сл.гласник града Врања'' бр.26/2024) и члана 6 став 1. тачке 6 Упутства о спровођењу избора за чланове Савета месне заједнице Јагњило број: 06-51/1/2025-I од 19.03.2025.године, Изборна комисија за спровођење избора за чланове Савета месних заједница на територији општине Владичин Хан, на седници одржаној дана 14.04.2025. године, доноси

**ОДЛУКУ**

**О ОБРАСЦИМА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА**

**МЕСНЕ ЗАЈЕДНИЦЕ ЈАГЊИЛО**

**I**

Овом одлуком прописују се следећи обрасци за спровођење избора за чланове Савета месне заједнице Јагњило расписаних за 27. април 2025. године и то:

МЗЈ-10/2025- Записник о примопредаји изборног материјала између изборне комисије и бирачке комисије пре гласања за изборе за чланове савета месне заједнице;

МЗЈ-11/2025- Евиденција о присуству чланова и заменика чланова бирачке комисије на бирачком месту;

МЗЈ-12/2025- Записник о раду бирачке комисије месне заједнице на спровођењу и утврђивању резултата гласања за избор чланова савета месне заједнице;

МЗЈ-13/2025- Записник о примопредаји изборног материјала после гласања између бирачке комисије и изборне комисије;

МЗЈ-14/2025- Записник о раду изборне комисије на утврђивању резултата избора за чланове савета месне заједнице Јагњило на изборима одржаним 27. априла 2025.године.

**II**

Саставни део ове одлуке су обрасци из члана 1.

**III**

 Ова одлука ступа на снагу даном доношења, а објавиће се на интернет презентацији Општине Владичин Хан.

**ИЗБОРНА КОМИСИЈА ЗА СПРОВОЂЕЊЕ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА НА ТЕРИТОРИЈИ ОПШТИНЕ ВЛАДИЧИН ХАН**

**Дана 14.04.2025. године**

**Број: 06-61/5/2025-I**

 **ПРЕДСЕДНИЦА**

Бојана Милосављевић Величковић

М.П.